Pilot Flight Academy

Pilot Flight Academy, fram til 2016 Pilot flyskole, var en privat flyskole på Sandefjord lufthavn, Torp fra 2007 til 2025. Den var en av landets største autoriserte sivile flyskoler. Skolen begjærte seg selv konkurs 1. januar 2026. Skolen var i 2016 eid av daglig leder Frode Granlund og Rune Vassbotten. Største eier var fra 2022 AAP Aviation, med Espen Høiby styreleder og medeier. Daglig leder var Henriette Møller Nielsen.

I 2012 åpnet skolen, som ved siden av flyskolen ved Universitetet i Tromsø da var landets eneste sivile flygerskole, undervisning også ved Sola flyplass. Skolens toårige studie har hatt et varierende antall studenter i den tiden den var i drift. I 2016 var det 100 studenter, hvorav 60 % internasjonale, og skolen tok sikte på å nå 400. Ved utgangen av 2025 var det 160 studenter fra hele verden og 40 ansatte.

Flyflåten bestod i 2025 av flere énmotors Diamond DA-40NG og tomotors Diamond DA-42NG Twin Star. I tillegg hadde skolen en Boeing 737-simulator og fem Diamond DA 42NG-simulatorer. I tillegg var det over tid innledet samarbeid med andre frittstående flyskoler i Europa og USA. Disse hadde andre flytyper.

Studentene som gikk integrert pilotutdannelse ved skolen ble uteksaminert med et internasjonalt EASA CPL(A) IR ME pilotsertifikat med frozen ATPL(A) + MCC/JOC-kurs. Skolen erklærte at de samarbeidet med  ANA Group og Icelandair om utdanning og med med Widerøe, SAS og BRA om rekruttering.

 Ulykke 
23. November 2021 styrtet et av undervisningsflyene av typen DA-42 NG ved Vestmunnvannet i Vestfold. Ingen av de tre ombord (to studenter og en instruktør) overlevde ulykken.

 Referanser 

 Eksterne lenker 


Kategori:Utdanning i Sandefjord
Kategori:Utdanning i Notodden
Kategori:Flyskoler
Kategori:Etableringer i 2007
Kategori:Opphør i 2026